பூந்தமல்லியில், பெங்களூரு-பூந்தமல்லி தேசிய நெடுஞ்சாலையையொட்டி உள்ள ஒரு குடோனில் தனிப்படை போலீசார் நேற்று முன்தினம் அதிரடியாக சோதனை நடத்தினர். அங்கு குட்கா பதுக்கி வைக்கப்பட்டு விற்பனை செய்தது தெரிந்தது. குடோனில் பதுக்கிய 10 டன் குட்காவை பறிமுதல் செய்த போலீசார், இது தொடர்பாக 5 பேரை கைது செய்தனர். அவர்களிடம் இருந்து 4 லோடு ஆட்டோக்கள், ஒரு கார் பறிமுதல் செய்யப்பட்டது.